ଇଡର୍ସଲଫେଜ

ଇଡର୍ସଲଫେଜ, (ଇଂରାଜୀ ଭାଷାରେ Idursulfase), ବିକ୍ରୟ ନାମ ଇଲାପ୍ରେଜ (Elaprase), ହେଉଛି ଏକ ଔଷଧ ଯାହା ମ୍ୟୁକୋପଲିସାକାରାଇଡୋସିସ୍ II (MPS-II, ହଣ୍ଟର୍ ସିଣ୍ଡ୍ରୋମ) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଏହା ଦୀର୍ଘକାଳୀନ ଭାବରେ ବ୍ୟବହୃତ ହୁଏ । ଆୟୁଷ ଏବଂ ଜୀବନ ଗୁଣବତ୍ତା ଉପରେ ଏହାର ପ୍ରଭାବ ଅଦ୍ୟାପି ଅସ୍ପଷ୍ଟ ଅଛି ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ଜ୍ୱର, ମୁଣ୍ଡବିନ୍ଧା, ଉଚ୍ଚ ରକ୍ତଚାପ ଏବଂ ଲାଲ ମୁଖମଣ୍ଡଳ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଣନିଶ୍ୱାସ, ବୁକୁଜ୍ୱାଳା, ଛାତି ଯନ୍ତ୍ରଣା ଏବଂ ଆନାଫାଇଲକସିସ ଅନ୍ତର୍ଭୁକ୍ତ ହୋଇପାରେ । ଏହା ଲାଇସୋସୋମାଲ୍ ଏନଜାଇମର ଏକ ଭିନ୍ନ ରୂପ, ଯାହା ଇଡୁରୋନେଟ୍-୨-ସଲଫାଟେଜ୍ ଭାବରେ ଜଣାଶୁଣା ଏବଂ ରେକମ୍ବିନାଣ୍ଟ ଡିଏନଏ ଟେକ୍ନୋଲୋଜିଦ୍ୱାରା ପ୍ରସ୍ତୁତ ହୁଏ ।

୨୦୦୬ ମସିହାରେ ଯୁକ୍ତରାଷ୍ଟ୍ର ଏବଂ ୨୦୦୭ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଇଡର୍ସଲଫେଜ୍ ଅନୁମୋଦିତ ହୋଇଥିଲା ।  ଯୁକ୍ତରାଷ୍ଟ୍ରରେ ୩୫ କିଲୋଗ୍ରାମ ବିଶିଷ୍ଟ ଲୋକର ଏକ ବର୍ଷର ଚିକିତ୍ସା ପାଇଁ ପ୍ରାୟ ୪୭୫,୦୦୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି  ପରିମାଣର ମୂଲ୍ୟ ୩୧୦,୦୦୦ ପାଉଣ୍ଡ ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ